Josef Polišenský

Prof. PhDr. Josef Polišenský, DrSc. (* 16. december 1915, Prostějov – † 11. január 2001, Praha) bol český historik a pedagóg, ktorý sa špecializoval predovšetkým na novoveké dejiny Českých krajín, Európy a dejiny Latinskej Ameriky.

 Životopis 
V rokoch 1935 – 1939 vyštudoval históriu a anglistiku na Filozofickej fakulte Karlovej univerzity v Prahe. Hoci ukončil štúdium doktorskou prácou už v roku 1939, z dôvodu uzatvorenia českých vysokých škôl mohol promovať až po skončení druhej svetovej vojny. Súčasne so štúdiom univerzity navštevoval Štátnu archívnu školu, ktorú absolvoval roku 1940. V roku 1947 bol habilitovaný v odbore všeobecná história, 1951 bol menovaný štátnym docentom a neskôr roku 1957 profesorom všeobecných dejín na Filozofickej fakulte Karlovej univerzity v Prahe. V tom istom roku dosiahol titulu doktora historických vied. V 60. rokoch 20. storočia pôsobil krátko ako hosťujúci profesor na Universidad de Chile. V tejto dobe pracovne navštívil tiež Uruguaj, Brazíliu, Kolumbiu, Mexiko a Kubu. Na konci 60. rokov sa stal spoluzakladateľom Strediska iberoamerických štúdií na Filozofickej fakulte Karlovej univerzity v Prahe a v rokoch 1967 – 1981 bol jeho prvým vedúcim. V roku 1969 bol vyslaný ako hosťujúci profesor na University of California v Berkeley. Bol členom Rakúskej akadémie vied a Holandskej kráľovskej akadémie vied. Publikačná aktivita Jozefa Polišenského zahŕňa viac ako 120 knižných titulov vydaných okrem češtiny v kľúčových svetových jazykoch a okolo 1500 esejí publikovaných v prestížnych svetových historických časopisoch.

 Výber z diela 
 Kniha o bolesti a smutku. Výbor z moravských kronik 17. století. Praha : Nakladatelství ELK, 1948. 204 s.
 Anglie a Bílá hora. Praha : Fil. fak. univ. Karlovy, 1949. 245 s.
 Nizozemská politika a Bílá hora. Praha : ČSAV, 1957. 357 s.
 Třicetiletá válka a český národ. Praha : Naše vojsko, 1960. 238 s.
 Opavský kongres roku 1820 a evropská politika let 1820-1822. Ostrava : Krajské nakladatelství, 1962. 196 s.
 Jan Amos Komenský. Praha : Svobodné slovo, 1963. 175 s.; 2. vyd. Praha : Melantrich, 1973. 273 s.
 Stručné dějiny Kuby. Předpoklady kubánské revoluce. Praha : NPL, 1964. 221 s.
 Komenský v Amsterodamu. Praha : SPN, 1970. 150 s.
 Třicetiletá válka a evropské krize 17. století. Praha : Svoboda, 1970. 284 s.
 Napoleon a srdce Evropy. Praha : Svoboda, 1971. 277 s.
 Dějiny Latinské Ameriky. Praha : Svoboda, 1979. 829 s. (vedúci autorského kolektívu)
 Dějiny Británie. Praha : Svoboda, 1982. 323 s.
 Česká touha cestovatelská: Cestopisy, deníky a listy ze 17. století. Praha : Odeon, 1989. 493 s. (edd.)
 Jan Jeník z Bratřic. Praha : Melantrich, 1989. 293 s.
 Tragic Triangle: The Netherlands, Spain And Bohemia 1617-1621. Praha : Univerzita Karlova,  1991. ISBN 80-7066-470-3.
 Úvod do studia dějin a kultury Španělska a Portugalska: Do přelomu 19. a 20. století. Ostrava : Filozofická fakulta Ostravské univerzity, 1994. 212 s. ISBN 80-7042-405-2.
 Valdštejn: Ani císař, ani král. Praha : Academia, 1995. 224 s. ISBN 80-200-0558-7.; 2. vyd. Praha : Academia, 2001. 224 s. ISBN 80-200-0863-2. (spoluautor Josef Kollmann).
 Casanova a jeho svět. Praha : Academia, 1997. 185 s. ISBN 80-200-0616-8.
 Tisíciletá Praha očima cizinců. Praha : Academia, 1999. 229 s.
 Velké a malé ženy v dějinách lidstva. Praha : Jan Krigl, 2000. 241 s. ISBN 80-902045-5-4.
 Historik v měnícím se světě. Praha : Karolinum, 2001. 352 s. ISBN 80-246-0317-9.
 Dějiny Iberského poloostrova (do přelomu 19. a 20. století). Olomouc : Univerzita Palackého, 2002. 177 s. ISBN 80-244-0505-9. (spoluautor Ivo Barteček).

 Ocenenia 
 Mexický Rád aztéckeho orla (1985)
 Rakúska Cena Antonína Gindelyho
 Cena Františka Palackého (1998)

 Literatúra 
 KUTNAR, František; MAREK, Jaroslav. Přehledné dějiny českého a slovenského dějepisectví : od počátků národní kultury až do sklonku třicátých let 20. století. 2. vyd. Praha : Nakladatelství Lidové noviny, 1997. 1065 s. ISBN 80-7106-252-9. 
 PÁNEK, Jaroslav; VOREL, Petr, a kol. Lexikon současných českých historiků. Praha ; Pardubice : Historický ústav Akademie věd České republiky ; Sdružení historiků České republiky (Historický klub) ; Východočeské muzeum, 1999. 373 s. ISBN 80-85268-84-1. 

 Externé odkazy 
 Josef Polišenský (1915-2001) – bibliografia 

 Zdroj 


Kategória:Českí historici
Kategória:Absolventi Karlovej univerzity
Kategória:Českí univerzitní profesori
Kategória:Osobnosti z Prostějova
Kategória:Nositelia Radu Izabely Katolíckej